
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1327 

31 Αυγούστου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Άσκηση υποβρύχιας δραστηριότητας με αναπνευστι¬ 
κές συσκευές σε θαλάσσιες περιοχές του Πειραιά 

και της Σαλαμίνος. 1 

Εξαιρέσεις στηνπροθεσμίατου άρθρου 6του Ν. 3242/ 
2004 για τη διεκπεραίωση υποθέσεων στο Υπουρ¬ 
γείο Αιγαίου και Νησιωτικής Πολιτικής. 2 

Τροποποίηση Οργανισμού Εσωτερικής Υπηρεσίας 

του Ν.Π. «ΚΑΠΗ Δήμου Χολαργού». 3 

Συγκρότηση Υπηρεσιακού Συμβουλίου της Περιφέ¬ 
ρειας Νοτίου Αιγαίου. 4 

Τροποποίηση απόφασης που αφορά τη σύσταση Νο¬ 
μικού Προσώπου Δημοσίου Δικαίου (Ν.Π.Δ.Δ.) με 
την επωνυμία «Αθλητικός Οργανισμός Νομαρχια¬ 
κής Αυτοδιοίκησης Λάρισας». 5 


ΑΠΟΦΑΣΕΙ Σ 

Αριθ. ΥΠΠΟ/ΓΔΑΠΚ/ΑΡΧ/Α1/Φ41/57864/4065 (1) 

Άσκηση υποβρύχιας δραστηριότητας με αναπνευστικές 
συσκευές σε θαλάσσιες περιοχές του Πειραιά και της 
Σαλαμίνος. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Τις διατάξεις του Ν. 1558/1985 (ΦΕΚ137/Α/26.7.1985) 
«Κυβέρνηση και Κυβερνητικά Όργανα». 

2) Την ΥΠΠΟ/ΓΝΟΣ/49610/28.11.1990 (ΦΕΚ 743/Β/ 
29.11.1990) «Εξαίρεση από τον περιορισμό των τριών 
υπογραφών». 

3) Την ΥΠΠΟ/ΓΝΟΣ/11536/10.3.1992 (ΦΕΚ 210/Β/ 
24.3.1992) «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου». 

4) Τις διατάξεις του Ν.3028/2002 (ΦΕΚ153/Α/28.6.2002) 
«Για την προστασία των Αρχαιοτήτων και εν γένει της Πο¬ 
λιτιστικής Κληρονομιάς». 


6) Την αριθ. 133/24.3.2004 (όπως διορθώθηκε με το 
ΦΕΚ 558/Β/2.4.2004) απόφαση του Πρωθυπουργού και 
Υπουργού Πολιτισμού για την «Ανάθεση άσκησης αρμο¬ 
διοτήτων στην Αναπληρωτή Υπουργό Πολιτισμού Φάνη 
Πάλλη-Πετραλιά και στους Υφυπουργούς Γ. Ορφανό και 
Π. Τατούλη». 

7) Την κοινή υπουργική απόφαση (Κ.Υ.Α.) των Υπουργών 
Πολιτισμού και Εμπορικής Ναυτιλίας ΥΠΠΟ/ΓΔΑΠΚ/ 
ΑΡΧ/Α1/Φ41/11228/1865/9.2.2004 (ΦΕΚ 336/Β/11.2.2004) 
«Ορισμός όρων άσκησης υποβρυχίων δραστηριοτήτων με 
αναπνευστικές συσκευές, βαθυσκάφη ή άλλα μέσα επι- 
σκόπησηςτου βυθού, κατ’ εφαρμογή του άρθρου 15, παρ. 
3τουΝ. 3028/2002. 

8) Το με Α.Π. Φ4/10/3250/28.7.2004 εισηγητικό έγγρα¬ 
φο της Εφορείας Εναλίων Αρχαιοτήτων. 

Εγκρίνομε από πλευράς Αρχαιολογικής Νομοθεσίας, 
λόγω μη εντοπισμού αρχαιοτήτων, την ελεύθερη άσκηση 
υποβρύχιας δραστηριότητος με αναπνευστικές συσκευ¬ 
ές για εκπαιδευτικούς σκοπούς στις κάτωθι θαλάσσιες 
περιοχές: 

Α) Στη νήσο Σαλαμίνα και συγκεκριμένα στην περιοχή 
που οριοθετείται από τα σημεία Α,Β,Γ,Δ,Ε,Ζ,Α, στο συ¬ 
νημμένο χάρτη, όπου η ΖΑ, ακολουθεί την γραμμή αιγια- 
λού τα δε σημεία Α,Β,Γ,Δ,Ε,Ζ, έχουν τις εξής συντεταγμέ¬ 
νες: 

Α Β Γ Δ Ε Ζ 

X -530 -540 -635 -935 -1150 -1275 

Ψ +14185 +13915 +13775 +13630 +13800 +14025 

όπως αναφέρονται στο συνημμένο τοπογραφικό διά¬ 
γραμμα κλ. 1:5000 της Γ.Υ.Σ. Αθήναι - Πειραιεύς 6462/1 
και όχι πέραν της ισοβαθούς των 30μ και 

Β) Στον Πειραιά, στη θαλάσσια περιοχή, στα όρια της 
τουριστικής πλαζ «Βοτσαλάκια» μέχριτο βάθοςτων 10 μέ¬ 
τρων. 

Η παρούσα έγκριση δεν αντικαθιστά άδεια εκδιδόμενη 
από άλλον φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 2004 

Ο ΥΦΥΠΟΥΡΓΟΣ 

ΠΕΤΡΟΣΤΑΤΟΥΛΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.ΔΔΟ/Φ. 145.10/01/8443 (2) 

Εξαιρέσεις στην προθεσμία του άρθρου 6 του Ν. 3242/2004 
για τη διεκπεραίωση υποθέσεων στο Υπουργείο Αιγαίου 
και Νησιωτικής Πολιτικής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕ¬ 
ΝΤΡΩΣΗΣ - ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά Όρ¬ 
γανα». 

β) Του άρθρου 6 του Ν. 3242/2004 «Ρυθμίσεις για την 
οργάνωση και λειτουργία της Κυβέρνησης, τη διοικητική 
διαδικασία για τους ΟΤΑ». 

γ) Του Π.Δ.110/2001 «Οργανισμός Υπουργείου Αιγαί¬ 
ου» όπως συμπληρώθηκε και τροποποιήθηκε με το Π.Δ. 
106/2003, με το Π.Δ. 125/2003 και του Π.Δ. 265/2003. 

δ) Του Π.Δ. 1/1986 «Αρμοδιότητες Υπουργείου Αιγαί¬ 
ου», όπως συμπληρώθηκε και τροποποιήθηκε με το Π.Δ. 
294/1986 και το Π.Δ. 326/2000. 

ε) Του Π.Δ. 327/1998 «Σύσταση Συμβουλίου Χωροτα¬ 
ξίας, Οικισμού και Περιβάλλοντος (ΣΧΟΠ) και Συμβουλί¬ 
ου Μελετών (ΣΜ) στο Υπουργείο Αιγαίου» όπως τροπο¬ 
ποιήθηκε με το Π.Δ. 47/2001 και το Π.Δ. 60/2003. 

στ) Του Ν. 3201 /2003 «Αποκατάσταση, προστασία και ανά¬ 
δειξη του φυσικού και δομημένου περιβάλλοντος των νησιών 
που υπάγονται στην αρμοδιότητα του Υπουργείου Αιγαίου». 

ζ) Του άρθρου 29Ατου Ν. 1558/1985 «Κυβέρνηση και 
Κυβερνητικά Οργανα, που προστέθηκε με το άρθρο 27 
του Ν. 2081/1992 και αντικαταστάθηκε με την παραγ. 2α 
του άρθρου 1 του Ν. 2469/1997. 

2. Το γεγονός ότι από την παρούσα απόφαση δεν προ- 
καλείται δαπάνη σε βάρος του προϋπολογισμού γενικά 
του Δημοσίου, αποφασίζουμε: 

Καθορίζεται, βάσει των προβλεπόμενων στο εδάφιο (β) 
τηςπαρ. 1 του άρθρου 6του Ν. 3242/2004, το ένα (1) έτος ως 
προθεσμία διεκπεραίωσης υποθέσεων πολιτών αρμοδιότη¬ 
τας Υπουργείου Αιγαίου και Νησιωτικής Πολιτικής, που αφο¬ 
ρούν στο χαρακτηρισμό κτιρίων ως διατηρητέων, την ανα- 
κατασκευή διατηρητέων κτιρίων, την έγκριση αναστήλω- 
σης, επισκευής και αποκατάστασης ερειπωμένωνή παλαιών 
κτιρίων σε παραδοσιακούς οικισμούς, το χαρακτηρισμό ως 
διατηρητέων λόγω του ιδιαίτερου ιστορικού, λαογραφικού, 
τεχνικού και αισθητικού τους χαρακτήρα κινητών πραγμά¬ 
των, κατά την έννοια του άρθρου 948του Α.Κ. καθώς και σκα¬ 
φών ιδιαίτερης ναυπηγικής τέχνης ή παλαιότητας. 

Η παραπάνω προθεσμία κρίνεται απαραίτητη λόγω των 
ιδιαίτερων και χρονοβόρων διαδικαστικών προϋποθέσεων 
που προβλέπονται για την άσκηση των ως άνω αρμοδιοτή¬ 
των, της πληθώρας υποθέσεων και αιτημάτων, της σπου- 
δαιότητας των ρυθμιζόμενων θεμάτων και της εδαφικής 
ασυνέχειας του χώρου ευθύνης του Υπουργείου Αιγαίου 
και Νησιωτικής Πολιτικής, λόγω της οποίας δυσχεραίνεται 
η επικοινωνία των πολιτών με τις αρμόδιες υπηρεσίες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 19Αυγούστου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΑΙΓΑΙΟΥ ΚΑΙ ΝΗΣΙΩΤΙΚΗΣ 

ΚΑΙ ΑΠΟΚΕΝΤΡΩΣΗΣ ΠΟΛΙΤΙΚΗΣ 

ΠΡΟΚΟΠΗΣ ΠΑΥΛΟΠΟΥΛΟΣ ΑΡΙΣΤΟΤΕΛΗΣ Α. ΠΑΥΛΙΔΗΣ 


Αριθ. 42393 (3) 

Τροποποίηση Οργανισμού Εσωτερικής Υπηρεσίας του 
Ν.Π. «ΚΑΠΗ Δήμου Χολαργού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 14 του Ν. 2880/30.1.2001, 
ΦΕΚ 9/30.1.2001 τ.Α' και 203 του Π.Δ/τος 410/1995 (ΦΕΚ 
Α' 231) Δ.Κ.Κ. 

2. Τις διατάξεις των παραγράφων 6,7 και 8 του άρθρου 
9του Ν. 2503/1997 «Διοίκηση, οργάνωση, στελέχωσητης 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚΑ' 107/30.5.1997). 

3. Την αριθμ. οικ. 16978/12.11.2003 απόφαση του Γενικού 
Γραμματέα Περιφέρειας Αττικής, ΦΕΚ 1693/18.11.2003 τ.β' 
«Μεταβίβαση αρμοδιοτήτων και εξουσίας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων 
και άλλων πράξεων στο Γ ενικό Διευθυντή Περιφέρειας, 
στους προϊστάμενους των Διευθύνσεων Αυτοδιοίκησης - 
Αποκέντρωσης, Τοπικής Αυτοδιοίκησης και Διοίκησης Αν. 
Αττικής - Δυτ. Αττικής - Πειραιώς και στους Προϊσταμένους 
των τμημάτων των Διευθύνσεων αυτών». 

4. Την αριθμ. 65/2004 απόφαση του Δημοτικού Συμβου¬ 
λίου του Δήμου Χολαργού που αφορά την τροποποίηση 
του Οργανισμού Εσωτερικής Υπηρεσίας του Ν.Π. «ΚΑΠΗ 
Δήμου Χολαργού», όπως ψηφίστηκε με την 54/2003 από¬ 
φαση του Διοικητικού Συμβουλίου του Ν.Π. 

5. Τη σύμφωνη γνωμοδότηση του Γ Υπηρεσιακού Συμ¬ 
βουλίου που διατυπώθηκε στο αριθμ. 7/2004 πρακτικό 
του, αποφασίζουμε: 

Εγκρίνουμε την 54/2003 απόφαση του Διοικητικού Συμ¬ 
βουλίου του ΚΑΠΗ Δήμου Χολαργού, με την οποία τρο¬ 
ποποιεί τον Οργανισμό Εσωτερικής Υπηρεσίας ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΚΕΝΤΡΟΥ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
ΔΗΜΟΥ ΧΟΛΑΡΓΟΥ 

Άρθρο 1 ο 

Το Κέντρο Ανοικτής Προστασίας Ηλικιωμένων Δήμου 
Χολαργού συγκροτείται και οργανώνεται σε δύο (2) ανε¬ 
ξάρτητα γραφεία: 

1. Τμήμα Διοικητικής και Οικονομικής Υπηρεσίας 

2. Τμήμα Υγειονομικής Υπηρεσίας 

Άρθρο 2ο 

1. Το Τμήμα Διοικητικής και Οικονομικής Υπηρεσίας συ¬ 
γκροτείται από τα ακόλουθα Λειτουργικά γραφεία: 

α) γραφείο Διοικητικό-οικονομικό-προσωπικού 
β) γραφείο κοινωνικής προστασίας (πρόνοιας) 

2. Το Τμήμα Υγειονομικής Υπηρεσίας συγκροτείται από 
τα ακόλουθα λειτουργικά γραφεία: 

α) γραφείο Ιατροφαρμακευτικής περίθαλψης 
β) γραφείο Φυσικοθεραπείας 
γ) γραφείο Εργοθεραπείας 

Άρθρο 3ο 

Γιατη λειτουργίατωντμημάτωντου άρθρου 2 οι θέσεις 
διαρθρώνονται κατά κλάδους ως κατωτέρω: 

Α. ΔΙΟΙΚΗΤΙΚΟ ΠΡΟΣΩΠΙΚΟ 

1. Μία (1) θέση κλάδου ΤΕ2 Κοινωνικών Λειτουργών με 
βαθμό Δ-Α 

2. Μία (1) θέση κλάδου ΔΕΙ διοικητικών με βαθμό Δ-Α 

Β. ΥΓΕΙΟΝΟΜΙΚΟ ΠΡΟΣΩΠΙΚΟ 

1. Δύο (2) θέσεις κλάδου ΤΕ6 Επισκεπτριών Αδελφών ή 
σε έλλειψη κλάδου ΤΕ8 Νοσοκόμων Αδελφών με βαθμό 
Δ-Α 

2. Μία (1) θέση κλάδου ΤΕ10 Φυσικοθεραπευτών με 
βαθμό Δ-Α 

3. Μία (1) θέση κλάδου ΤΕ18 Εργοθεραπευτών με βαθ¬ 
μό Δ-Α 

Γ. ΒΟΗΘΗΤΙΚΟ ΠΡΟΣΩΠΙΚΟ 

1. Δύο (2) θέσεις κλάδου ΥΕ15 Οικογενειακών Βοηθών 
με βαθμό Ε-Β 

Δ. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥΧΡΟ- 
ΝΟΥ 

ΚΑΛΥΨΗ ΕΠΟΧΙΑΚΩΝ ΑΝΑΓΚΩΝ 

1. Πέντε (5) θέσεις διαφόρων ειδικοτήτων που ο αριθ¬ 
μός των προσλαμβανομένων κατά ειδικότητα καθ’ ενός 
θα ορίζεται με απόφαση του Διοικητικού Συμβουλίου. 

Άρθρο 4ο 

Η επιλογή προϊσταμένων των οργανικών μονάδων των 
τμημάτων του Κ.Α.Π.Η. ορίζονται σύμφωνα με το άρθρο 
36 του Ν. 2190/1994 από τους κατωτέρω κλάδους: 

1. Στο τμήμα Διοικητικής και Οικονομικής Υπηρεσίας 
από το κλάδο ΤΕ2 ή ΔΕ 1. 

2. Στο τμήμα Υγειονομικής Υπηρεσίας από τους κλά- 
δους ΤΕ 10ή ΤΕ6 ή ΤΕ18. 

Άρθρο 5ο 

Οι αρμοδιότητες καιτα καθήκοντα των οργανικών μονά- 
δωντου Κ.Α.Π.Η. υπάγονται στην εποπτείατου Προέδρου 
του Διοικητικού Συμβουλίου και ορίζονται ως κατωτέρω: 

Α'. Τμήμα Διοικητικής και Οικονομικής Υπηρεσίας 

Προϊστάμενος του τμήματος προΐσταται, εποπτεύει και 
ελέγχει την λειτουργία των γραφείων που συγκροτούν το 
τμήμα. 

Συντονίζει, κατευθύνει και δίνει τις απαραίτητες οδη¬ 
γίες στα λειτουργικά γραφεία σύμφωνα με τα καθήκοντα 
και τις αρμοδιότητες που ασκούν αυτά. 

Αναλόγως των υπηρεσιακών αναγκών μπορεί να μετα¬ 
κινεί υπάλληλο σε άλλο λειτουργικό γραφείο για την αντι¬ 
μετώπιση έκτακτων υπηρεσιακών αναγκών, παραλαμβά- 
νει την αλληλογραφία την χαρακτηρίζει και την παραδίδει 
στο πρωτόκολλο για πρωτοκόλληση και διεκπεραίωση. 

α) Γ ραφείο Διοικητικό-Οικονομικό-προσωπικού 

- Για την εξυπηρέτηση των γραφείων αυτών δύναται να 
ανατεθούν σε Διοικητικό υπάλληλο 

-του Δήμου που επιπρόσθετα αναλαμβάνει καθήκοντα 
σύμφωνα με τις διατάξεις του άρθρου 109 του Ν. 1188/ 
1981 όπως ισχύει κάθε φορά με τις κατωτέρω αρμοδιότη¬ 
τες στα θέματα: 

- προσωπικού, τήρησης μητρώου, μισθοδοσία και 
ασφάλιση προσωπικού, υπηρεσιακές και μισθολογικές 
μεταβολές 

- τήρηση και διεκπεραίωση αποφάσεων Διοικητικού 
Συμβουλίου 

- παραλαβή της αλληλογραφίας για πρωτοκόλληση, 
διεκπεραίωση και αρχειοθέτηση 

- τήρηση και διασφάλιση της κινητής και ακίνητης περι¬ 
ουσίας 

- τη μηχανοργάνωση των υπηρεσιών 

- συνεργασίας με το γραφείο Κοινωνικής Υπηρεσίας για 
τα προγράμματα εκδρομών, περιπάτων και λοιπών εκδη¬ 
λώσεων των μελώντου Κ.Α.Π.Η. 


- συνεργασίας με τη Νομική Υπηρεσία του Δήμου για θέ¬ 
ματα που αφορούν το Κ.Α.Π.Η. 

- συνεργασίας με την Τεχνική Υπηρεσία του Δήμου για 
συντήρηση και επισκευή των κτιρίων Κ.Α.Π.Η. 

-για τη σύνταξη σχεδίου προϋπολογισμού 

- για τη σύνταξη απολογισμού 

- για εκκαθάριση δαπανών 

- για την πραγματοποίηση προμηθειών 

- για την τήρηση και φύλαξη των προβλεπομένων από 
τον Νόμο λογιστικών βιβλίων 

- επιμελείται τη διαχείριση της πάγιας προκαταβολής 
και εξοφλεί κάθε μικροδαπάνη που μπορεί να πληρωθεί 
από αυτή 

β) Γραφείο Κοινωνικής Προστασίας Πρόνοιας - Κοινω¬ 
νικός Λειτουργός 

- Οι Κοινωνικοί Λειτουργοί συνεργάζονται με τα μέλη 
του Κ.Α.Π.Η. με σκοπό να συμβάλλουν στην αντιμετώπιση 
τυχόν ψυχολογικών, ατομικών ή οικογενειακών προβλη¬ 
μάτων σεβόμενος την προσωπικότητα, την αξιοπρέπεια 
καιτα δικαιώματα του μέλους. 

- Συνεργάζεται με το υπόλοιπο προσωπικό του κέντρου 
και έχει τη διοικητική ευθύνη της εύρυθμης λειτουργίας 
των υπηρεσιών του Κέντρου δηλαδή του Ιατρείου, Φυσι- 
κοθεραπευτηρίου και των άλλων ειδικοτήτων που απο¬ 
σκοπούν στην καλύτερη εξυπηρέτηση των προστατευό- 
μενων μελών. 

- Συνεργάζεται με τη Διοίκηση του Κέντρου και έχειτην ευ¬ 
θύνη για την οργάνωση εκπαίδευση και αξιοποίηση των εθε¬ 
λοντών καθώς και τη Διοικητική και μόνο παρακολούθηση 
της εργασίας και άλλων σπουδαστών των Παραϊατρικών 
Επαγγελμάτων που τυχόν θα εκπαιδεύονται στο Κέντρο. 

-Έχειτην ευθύνη της επικοινωνίας μετουςτοπικούς πα¬ 
ράγοντες της περιοχής και του Δήμου που λειτουργεί το 
Κέντρο με σκοπό τη διαφώτιση και συμμετοχή τους στο 
πρόγραμμα. 

- Οργανώνει σύμφωνα με το εγκεκριμένο πρόγραμμα 
τις διάφορες εκδηλώσεις ψυχαγωγικές, μορφωτικές 
κ.λπ. του Κέντρου στα πλαίσια καλής συνεργασίας με 
τους δημότες ή ιδιώτες εθελοντές, εφόσον υπάρχουν και 
με τα μέλη και γενικά αντιμετωπίζει κάθε έκτακτο πρό¬ 
βλημα που αφορά τη λειτουργία του Κέντρου. 

γ) Οικογενειακοί Βοηθοί 

- Οι Οικογενειακοί Βοηθοί προσφέρουν τις υπηρεσίες 
τους κυρίως στο σπίτι των μελών για τις περιπτώσεις που 
ζουν μόνοι τους και έχουν ιδιαίτερες ανάγκες βοήθειας. 

Η βοήθεια συνίσταται στη παροχή υπηρεσιών μέσα στο 
σπίτι όπως είναι π.χ. ελαφρό μαγείρεμα, καθαριότητα, 
προμήθεια τροφίμων και διάφορες άλλες μικροεξυπηρε- 
τήσεις έξω από το σπίτι. 

- Επίσης μεριμνά για την καθαριότητα και τον ευπρεπι- 
σμό όλων των χώρων του Κ.Α.Π.Η. 

Β'.Τμήμα Υγειονομικής Υπηρεσίας 

α) Γ ραφείο Ιατροφαρμακευτικής περίθαλψης 

- Στο γραφείο ιατροφαρμακευτικής περίθαλψης συμμε¬ 
τέχει ιατρός με σύμβαση έργου ειδικότητας Φυσικής Ια¬ 
τρικής και αποκατάστασης ή Γηρίατρος και σε έλλειψη αυ¬ 
τού Παθολόγος ή άλλης ειδικότητας, ο οποίος παρέχει τις 
ιατρικές του υπηρεσίες και φροντίζει για την ύστερα από 
εξέταση παραπομπή μελών σε άλλες ειδικότητες ιατρών. 

- Συνιστά διενέργεια παρακλινικών εξετάσεων και πα¬ 
ρέχει οδηγίες για φαρμακευτική αγωγή, επισκεπτόμενος 
σε ειδικές περιπτώσεις και στο σπίτι το μέλος που έχειτην 
ανάγκη του. 

- Επισκέπτριες Αδελφές ή Νοσοκόμες Αδελφές των 
οποίων το έργο είναι το εξής: 

- Να βοηθά τον ιατρό τις ημέρες και τις ώρες που λει¬ 
τουργεί το ιατρείο. 

- Μαζί με τον ιατρό έχει την ευθύνη για τη φύλαξη και 
διαχείριση του φαρμακευτικού και υγειονομικού υλικού 
του κέντρου. 

- Επισκέπτεται με εντολή του ιατρού τα μέλη στο σπίτι 
τους και παρέχει νοσηλευτικέςφροντίδες και οδηγίες. 

- Επισημαίνει τις περιπτώσεις των μελών που χρειάζονται 
οδηγίες και παρέχει πληροφορίες σχετικά με θέματα ατο¬ 
μικής και δημόσιας υγείας. Γενικά επιλαμβάνεται με κάθε 
θέμα υγείας που αφορά τα μέλη και τις οικογένειέςτους. 

β) Γραφείο Φυσικοθεραπείας 

- Το Φυσικοθεραπευτήριο συντονίζει ένας Φυσιοθερα¬ 
πευτής ο οποίος ύστερα από γραπτή εντολή του γιατρού 
εφαρμόζει φυσιοθεραπευτική αγωγή στα μέλη του κέ¬ 
ντρου που έχουν ανάγκη από αυτή. 

- Φυσιοθεραπευτική αγωγή μπορεί να εκτελέσει στο 
σπίτι μελών σε έκτακτες και ειδικές ανάγκες τους που κρί¬ 
νει ο γιατρός. 

γ) Γ ραφείο Εργοθεραπείας 

- Το Εργοθεραπευτήριο συντονίζει ένας Εργοθεραπευ- 
τής ο οποίος έχει ως έργο του την αξιοποίηση και δρα- 
στηριοποίηση του μέλους, για δημιουργική απασχόληση 
και παραγωγικό έργο με σκοπό και την οικονομική του ενί¬ 
σχυση. 

- Επίσης βοηθά το μέλος στην άσκηση για αυτοεξυπη¬ 
ρέτηση και στην ανάπτυξη ειδικών ενδιαφερόντων. 

- Ο Εργοθεραπευτής μπορεί να παρέχει τις υπηρεσίες 
του και στο σπίτι του μέλους όταν υπάρχει ειδική ανάγκη 
για τούτο. 

Άρθρο 6ο 
Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπ/σμού του Κ.Α.Π.Η. Δήμου Χο- 
λαργού ύψους 45.088,12 ευρώ περίπου και θα βαρύνει 
τον ΚΑ 1/05/111.1 του Προϋπολογισμού του Κ.Α.Π.Η. Δή¬ 
μου Χολαργού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
ΚΩΝ. ΤΣΟΓΚΑ 

-♦- 

Αριθ. οικ. 16376 (4) 

Συγκρότηση Υπηρεσιακού Συμβουλίου της Περιφέρειας 
Νοτίου Αιγαίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη τις διατάξεις: 

α. Των άρθρων 9 και 11 παρ. 5 και 7 του Ν. 3260/2004 
(ΦΕΚ151 Α'). 

β. Τιςδιατάξειςτου Ν. 2503/1997 (ΦΕΚ107/Α7 30.5.1997). 

γ. Της παραγράφου Β4του άρθρου 40 του Ν. 1884/1990 
(ΦΕΚ 81 Α'). 

δ. Του άρθρου 6του Ν. 2839/2000 (ΦΕΚ 196 Α'). 


ε. Την αριθμ. 3105/2.4.1999 απόφαση σύστασης του 
υπηρεσιακού συμβουλίου της Περιφέρειας Νοτίου Αιγαί¬ 
ου (ΦΕΚ 357/Β713.4.1999). 

στ. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού γιατί το υπηρεσιακό συμβούλιο έχει ήδη συ- 
σταθεί και θα λειτουργεί σύμφωνα με την παρούσα συ¬ 
γκρότηση με ισάριθμα μέλη, αποφασίζουμε: 

1. Συγκροτούμε στην Περιφέρεια Νοτίου Αιγαίου πε¬ 
νταμελές υπηρεσιακό συμβούλιο αρμόδιο για όλο το προ¬ 
σωπικό της Περιφέρειας ως εξής: 

α. Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του υπηρεσιακού 
συμβουλίου και υπηρετούν στην έδρα της Περιφέρειας, 
με τους αναπληρωτές τους. 

β. Δύο αιρετούς εκπροσώπους των εργαζομένων με 
βαθμό τουλάχιστον Α' με τους αναπληρωτές τους. 

2. Τα υπό στοιχεία α'τακτικά μέλη της παρ. 1 ορίζονται 
από το Γενικό Γ ραμματέα της Περιφέρειας από υπαλλή¬ 
λους που πληρούν τις προϋποθέσεις να επιλεγούν ως 
προϊστάμενοι διευθύνσεων σύμφωνα με τις διατάξεις του 
άρθρου 11 του Ν. 3260/2004. 

3. Τα υπό στοιχείο α' αναπληρωματικά μέλη της παρ. 1 
της παρούσης ορίζονται από το Γενικό Γραμματέα της 
Περιφέρειας από υπαλλήλους που έχουν επιλεγεί ως 
προϊστάμενοι διευθύνσεων. 

4. Με την απόφαση ορισμού των μελών του υπηρεσια¬ 
κού συμβουλίου, ορίζεται ως Πρόεδρος ένα από τα τακτι¬ 
κά μέλη με αναπληρωτή του, επίσης ένα από τα μέλη αυ¬ 
τά. Στην περίπτωση που προεδρεύει ο αναπληρωτής του 
Προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ', με αναπληρωτή του 
υπάλληλο του ιδίου βαθμού της οικείας υπηρεσίας. 

6. Η θητεία των μελών του υπηρεσιακού συμβουλίου εί¬ 
ναι διετής. 

7. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 12 Αυγούστου 2004 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθ. 66 (5) 

Τροποποίηση απόφασης που αφορά τη σύσταση Νομι¬ 
κού Προσώπου Δημοσίου Δικαίου (Ν.Π.Δ.Δ.) με την 
επωνυμία «Αθλητικός Οργανισμός Νομαρχιακής Αυ¬ 
τοδιοίκησης Λάρισας». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΛΑΡΙΣΑΣ 
Αφού έλαβε υπόψη: 

α. Τις διατάξεις του Κώδικα Νομαρχιακής Αυτοδιοίκη¬ 
σης Π.Δ. 30/1996 (ΦΕΚ Α'21) άρθρο 73 και 74 περί ιδρυ¬ 
μάτων και λοιπών νομικών προσώπων. 

β. Το Π.Δ. 198/1996 (ΦΕΚ 159) που αφορά τη σύσταση 
και λειτουργία ιδρυμάτων και νομικών προσώπων δήμο- 

σίου δικαίου από τις Νομαρχιακές Αυτοδιοικήσεις και τα 
Νομαρχιακά Διαμερίσματα. 

γ. Την εισήγηση του Βοηθού Νομάρχη Λάρισας, αρμό¬ 
διου σε θέματα Παιδείας - Πολιτισμού Αθλητισμού - Νεο¬ 
λαίας. 

δ. Την αριθμό 66/29.6.2004 απόφαση του Νομαρχιακού 
Συμβουλίου, όπως αυτή διατυπώθηκε στο Νο 6/29.6.2004 
πρακτικό του αποφάσισε ομόφωνα ως κατωτέρω: 

1. Σύσταση Νομικού Προσώπου Δημοσίου Δικαίου με 
την επωνυμία Πολιτιστικός και Αθλητικός Οργανισμός 
Νομαρχιακής Αυτοδιοίκησης Λάρισας στη Λάρισα του 
Ν. Λάρισας. 

2. Σκοποί του Πολιτιστικού και Αθλητικού Οργανισμού 
είναι: 

α) Πολιτισμού 

- Ο Συντονισμός όλων των πολιτιστικών φορέωντου Νο¬ 
μού Λάρισας και η στήριξή τους για ουσιαστική και ολο¬ 
κληρωμένη πολιτιστική ανάπτυξη της περιφέρειας του 
Νομού, η καλλιέργεια σε βάθος της καλλιτεχνικής ευαι¬ 
σθησίας και της αγάπης για τις τέχνες, η προστασία της 
εθνικής πολιτιστικής ταυτότητας, η αναγωγή των πολιτι¬ 
στικών και καλλιτεχνικών αγαθών σε οργανικά στοιχεία 
της καθημερινής ζωής, η ενεργητική και συνειδητή συμ¬ 
μετοχή των πολιτών στην πολιτιστική ζωή του τόπου κα¬ 
τοικίας τους και της ευρύτερης περιοχής τους. 

- Η εξασφάλιση της απαραίτητης πολιτιστικής υποδο¬ 
μής. 

- Η διάδοση και η ανάπτυξη της καλλιτεχνικής παιδείας 
στους τομείς της μουσικής, του χορού, του θεάτρου, κα¬ 
θώς και των εικαστικών τεχνών, γραμμάτων και πολιτιστι¬ 
κής κληρονομιάς. 

- Η στήριξη, διάδοση και ανάπτυξη της καλλιτεχνικής 
παιδείας, η στήριξη και η διάδοση της σύγχρονης καλλι¬ 
τεχνικής και πνευματικής δημιουργίας και η εξασφάλιση 
των συνθηκών που θα επιτρέψουν την άσκηση και ανά¬ 
πτυξη των ατομικών ικανοτήτων στους αντίστοιχους το- 
μείς. 

- Η προβολή, ανάπτυξη και διάδοση των τεχνών με την 
διοργάνωση, παραγωγή και παρουσίαση πολιτιστικών εκ¬ 
δηλώσεων, καθώς και άλλων επιμορφωτικών και ψυχα¬ 
γωγικών δραστηριοτήτων, από ελληνικά και ξένα συ¬ 
γκροτήματα στους αντίστοιχους τομείς. 

- Η δημιουργία της αναγκαίας υποδομής για τη βελτίω¬ 
ση της ποιότητας της ζωής και τη δημιουργική αξιοποίη¬ 
ση του ελεύθερου χρόνου των κατοίκων και ιδιαίτερα των 
νέων. 

- Η ανάπτυξη της συνεργασίας με τους πολιτιστικούς 
φορείς και τα ερασιτεχνικά σχήματα του Νομού και η πα¬ 
ροχή κάθε δυνατής ηθικής και υλικής βοήθειας για τη δι¬ 
εύρυνση του πεδίου των πρωτοβουλιών και των παρεμ¬ 
βάσεων τους. 

- Η συνεργασία με την εκπαιδευτική κοινότητα της Πε¬ 
ριφέρειας του Νομού (Α.Ε.Ι., Τ.Ε.Ι., Β'θμια, Α'θμια εκπαί¬ 
δευση κ.λπ.) για την από κοινού προώθηση και υλοποίηση 
πολιτιστικών και πνευματικών δραστηριοτήτων και την 
εξασφάλιση της ουσιαστικής συμμετοχής των φοιτητών, 
σπουδαστών, μαθητών και της νεολαίας γενικότερα στις 
πολιτιστικές δραστηριότητες. 

- Η ανάληψη και υλοποίηση προγραμμάτων, εκπαιδευ¬ 
τικού, επιμορφωτικού πολιτιστικού, αναπτυξιακού και 
ερευνητικού χαρακτήρα. 

- Η ενίσχυση τωντοπικών πρωτοβουλιών μέσω της συμ¬ 
μετοχής και συνεργασίας με διεθνείς Οργανισμούς,« Φε¬ 


στιβάλ», Συνέδρια και σχετικές δραστηριότητες και εκδη¬ 
λώσεις και οργάνωση αυτών. 

- Η άμεση συνεργασία και διασύνδεση με το Εθνικό Πο¬ 
λιτιστικό Δίκτυο Πόλεων (Ε.Π.Δ.Π.) μέσα από το οποίο 
προβλέπεται η πολιτιστική δραστηριότητα κάθε περιοχής 
να είναι προσιτή στο κοινό κάθε άλλης περιοχής. 

- Η διατήρηση, ανάδειξη και αξιοποίηση των αρχαιολο¬ 
γικών ιστορικών χώρων και μνημείων και μουσείων, η δη¬ 
μιουργία αρχαιολογικών και πολιτιστικών πάρκων. 

- Η ανάληψη πρωτοβουλιών και έργων για την αποκάλυ¬ 
ψη, τον εντοπισμό, την αποτίμηση και καταγραφή των κι¬ 
νητών και ακινήτων πολιτιστικών πόρων (μνημείων, ιστο¬ 
ρικού κέντρου πόλεων, αρχιτεκτονικών χώρων και συνό¬ 
λων, ιστορικών και παραδοσιακών οικισμών κ.λπ.). 

- Η ανάληψη πρωτοβουλιών για την ανασκαφή, στερέω¬ 
ση, αναστήλωση και ανάδειξη μνημείων που είναι κατά¬ 
λοιπα του Αρχαίου Ελληνικού και Βυζαντινού πολιτισμού 
αλλά και των νεωτέρων χρόνων. 

- Η ανάληψη έργων συντήρησης, αποκατάστασης και 
προβολής μαζί με την ανάδειξη οικιστικών συγκροτημά¬ 
των του περιβάλλοντος χώρου σε συνεργασία με την το¬ 
πική Εφορεία Αρχαιοτήτων. 

- Η ανάληψη πρωτοβουλιών για τη συντήρηση τοιχο¬ 
γραφιών, εικόνων, ψηφιδωτών και ξυλογλύπτων. 

- Η ανάληψη έργων ανάπλασης παραδοσιακών οικι¬ 
σμών με ιστορικό ή αισθητικό ενδιαφέρον. 

- Η ένταξη πολιτιστικών δραστηριοτήτων του Νομού 
στις δραστηριότητες και προγράμματα του Υπουργείου 
Πολιτισμού. 

- Η διεύρυνση και βελτίωση της αθλητικής υποδομής 
του Νομού. 

- Η διοργάνωση και διαχείριση αθλητικών δραστηριοτή¬ 
των. 

- Η ανάδειξη και αξιοποίηση των ενδογενών αθλητικών 
παραγόντων. 

- Η προώθηση ειδικών μορφών αθλητισμού που ο Νο¬ 
μός παρουσιάζει συγκριτικά πλεονεκτήματα. 

- Η σύνδεση Πολιτισμού και Αθλητισμού σε σχέση με 
την συνολική Τουριστική Ανάπτυξη του Νομού. 

β) Αθλητισμού 

- Η έρευνα, η καταγραφή και η ιεράρχηση των προβλη¬ 
μάτων των αθλητικών υποδομών του Νομού Λάρισας, κα¬ 
θώς και η συνεργασία με φορείς του κράτους για τη βελ¬ 
τίωση αυτών των υποδομών και τη δημιουργία νέων. 

- Η εφαρμογή και υλοποίηση προγραμμάτων και εκδη¬ 
λώσεων που αφορούν στο σχολικό αθλητισμό, στον ειδι¬ 
κό αθλητισμό (ατόμων με αναπηρίες), στο σωματειακό 
αθλητισμό σε επίπεδο ερασιτεχνών, καθώς και στην προ¬ 
ώθηση προγραμμάτων λαϊκού μαζικού αθλητισμού. 

- Η ανάπτυξη επικοινωνίας του Νομού σε θέματα αθλη¬ 
τισμού με άλλες περιοχές σε περιφερειακή, εθνική και ευ¬ 
ρωπαϊκή κλίμακα. 

- Η διατήρηση και αξιοποίηση της αθλητικής παράδο¬ 
σης του Νομού Λάρισας και η ανάδειξη της σύγχρονης 
αθλητικής της ταυτότητας με τη διεξαγωγή: α) έρευνας 
πάνω στην αθλητική ιστορία του Νομού και έκδοση σχετι¬ 
κού βιβλίου και 

β) σεμιναρίων, ημερίδων και συνεδρίων με στόχο την επι¬ 
μόρφωση αθλητών, προπονητών και παραγόντων φορέων. 

- Η αναζήτηση διαθέσιμων πηγών χρηματοδότησης από 
δημόσιους ή ιδιωτικούς φορείς - χορηγούς, ώστε με την 
προγραμματισμένη αξιοποίησή τους να υλοποιούνται οι 
στόχοι του Οργανισμού. 

- Η καταγραφή σε επίπεδο Νομού όλων των φορέων - 
οργανισμών, επιτροπών και συλλόγων που παρέχουν 
υπηρεσίες αθλητισμού, με σκοπό τη συνεργασία για την 
ποιοτική αναβάθμιση του αθλητισμού στο Νομό Λάρισας. 

- Η ανάπτυξη της απασχόλησης με τη δημιουργία νέων 
θέσεων εργασίας σε τομείς του αθλητισμού - πολιτισμού 
κοινωνικής παρέμβασης και του ρισμού μέσα από την ανά¬ 
ληψη και την υλοποίηση προγραμμάτων. 

3. Όργανα διοίκησης 

Ο Πολιτιστικός και Αθλητικός Οργανισμός της Ν.Α. Λά¬ 
ρισας, ως Ν.Π.Δ.Δ., διοικείται από τα εξής όργανα: 

Α) Το Διοικητικό Συμβούλιο 

Β) Τον Πρόεδρο 

Το Διοικητικό Συμβούλιο είναι επταμελές. Τα μέλη του 
Διοικητικού Συμβουλίου, όπως και ο Πρόεδρος θα εκλέ¬ 
γονται από το Νομαρχιακό Συμβούλιο, σύμφωνα με τις 
διατάξεις του Π.Δ. 198/1996, όπως αυτές θα ισχύουν κά¬ 
θε φορά. 

4. Πόροι 

Πόροι του Πολιτιστικού και Αθλητικού Οργανισμού εί¬ 
ναι ιδίως: 

α) Ετήσια επιχορήγηση του Κράτους και της Νομαρχια¬ 
κής Αυτοδιοίκησης Λάρισας. 

β) Κάθε είδους εισφορές, επιχορηγήσεις, δωρεές, κλη¬ 
ρονομιές και κληροδοσίες. 

γ) Εισπράξεις από το αντίτιμο των πραγμάτων ή των 
υπηρεσιών, που παρέχει. 

δ) Πρόσοδοι από τη δική του περιουσία. 


5. Περιουσία του Πολιτιστικού και Αθλητικού Οργανι¬ 
σμού είναι κάθε πόρος που θα παραχωρηθεί από οποιον- 
δήποτε φορέα. 

6. Η σφραγίδα του Πολιτιστικού και Αθλητισμού Οργα¬ 
νισμού θα είναι κυκλική. 

Στον εξωτερικό κύκλο θα φέρει τις λέξεις «ΕΛΛΗΝΙΚΗ 
ΔΗΜΟΚΡΑΤΙΑ» και στον εσωτερικό κύκλο «ΠΟΛΙΤΙΣΤΙ¬ 
ΚΟΣ ΚΑΙ ΑΘΛΗΤΙΚΟΣ ΟΡΓΑΝΙΣΜΟΣ ΝΟΜΑΡΧΙΑΚΗΣ ΑΥ¬ 
ΤΟΔΙΟΙΚΗΣΗΣ ΛΑΡΙΣΑΣ». Στο μέσο του κύκλου χαραγμέ¬ 
νο το Εθνόσημο. 

7. Ο Πολιτιστικός και Αθλητικός Οργανισμός θα στεγά¬ 
ζεται σε χώρο που θα υποδειχθεί από τη Νομαρχιακή Αυ¬ 
τοδιοίκηση. 

Γιαταλειτουργικάκαιλοιπάζητήματατου Πολιτιστικού και 
Αθλητικού Οργανισμού της Ν.Α. Λάρισας εφαρμογή έχουν 
οι ισχύουσες κάθε φορά σχετικές διατάξεις του Κώδικα της 
Ν.Α. (Π.Δ. 30/1996) και οι διατάξεις του Π.Δ. 198/1996. 

Από τις διατάξεις της απόφασης αυτής προκαλείται δα¬ 
πάνη το ύψος της οποίας θα ανέλθει στο ποσό των 
3.000,00 ευρώ. 

Από την έναρξη ισχύος της παρούσας συστατικής πρά¬ 
ξης παύει να ισχύει η υπ’ αριθμό 96/1997 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 29 Ιουνίου 2004 

Ο Πρόεδρος Νομαρχιακού Συμβουλίου 
ΒΑΣΙΛΕΙΟΣ ΜΠΑΤΖΗΛΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




